จนท.เข้มแนวชายแดนใต้หวั่นน้ำตาลทรายเถื่อนทะลัก
เจ้าหน้าที่กรมศุลกากรคุมเข้มชายแดนไทย-มาลย์ป้องกันน้ำตาลทรายเถื่อนทะลัก
21 ก.พ. 2553

เจ้าหน้าที่กรมศุลกากรคุมเข้มชายแดนไทย-มาลย์ป้องกันน้ำตาลทรายเถื่อนทะลัก
เจ้าหน้าที่ศุลกากรตามแนวพรมแดนไทย-มาเลเซีย เพิ่มความเข้มงวดในการตรวจสอบรถยนต์ขาเข้าประเทศมากขึ้น เพื่อป้องปรามการลักลอบขนน้ำตาลทรายเถื่อนจากประเทศมาเลเซียเข้ามาในพื้นที่ เนื่องจากน้ำตาลทรายในประเทศเพื่อนบ้านราคาต่ำกว่าน้ำตาลทรายในประเทศไม่ น้อยกว่ากิโลกรัมละ 5 บาท ประกอบกับพ่อค้าแม่ค้าในพื้นที่จังหวัดใกล้เคียง นิยมนำน้ำตาลทรายเถื่อนมาใช้ในการทำขนม ปรุงอาหาร และทำเครื่องดื่มประเภทน้ำหวานขาย โดยนำมาผสมกับน้ำตาลในประเทศ เพื่อลดต้นทุน สามารถขายสินค้าในราคาเดิมได้ ทำให้กลุ่มกองทัพมดพยายามลักลอบขนน้ำตาลทรายเข้ามา
นอกจากนี้ เจ้าหน้าที่ยังได้เร่งสืบสวนหาข่าว และลาดตระเวนเส้นทางที่กองทัพมดใช้ในการลำเลียงสินค้าหนีภาษี พร้อมทำความเข้าใจกับประชาชนถึงผลกระทบในการลักลอบขนสินค้าหนีภาษีทุกชนิด เพื่อให้ประชาชนเข้าใจและให้ความร่วมมือในการนำเข้าสินค้าอย่างถูกต้องตาม กฎหมาย.